
PATVIRTINTA
Šakių rajono savivaldybės administracijos 
direktoriaus 2021 m. spalio   d.
įsakymu Nr. AT-

ŠAKIŲ RAJONO SAVIVALDYBĖS ADMINISTRACIJOS TEISĖS, PERSONALO IR CIVILINĖS METRIKACIJOS SKYRIAUS SPECIALISTO PAREIGYBĖS APRAŠYMAS

I SKYRIUS
PAREIGYBĖ

1. Rajono savivaldybės administracijos Teisės, personalo ir civilinės metrikacijos skyriaus (toliau – Skyrius) pareigybė yra  priskiriama specialistų pareigybių grupei.
2. Pareigybės lygis – B.
3. Pareigybės paskirtis – civilinės būklės aktų registravimo funkcijai atlikti ir valstybės tarnautojų registrui tvarkyti Valstybės tarnybos informacinėje sistemoje.
4. Pareigybės pavaldumas – specialistas tiesiogiai  pavaldus skyriaus vedėjui.

II SKYRIUS
SPECIALŪS REIKALAVIMAI ŠIAS PAREIGAS EINANČIAM DARBUOTOJUI

5. Darbuotojas, einantis šias pareigas, turi atitikti šiuos specialius reikalavimus:
5.1. turėti ne žemesnį kaip  aukštesnįjį  išsilavinimą, įgytą iki 2009 m., ar specialųjį vidurinį išsilavinimą, įgytą iki 1995 metų;
5.2. būti susipažinusiam su Lietuvos Respublikos įstatymais, Lietuvos Respublikos Vyriausybės nutarimais, kitais teisės aktais, reglamentuojančiais civilinės būklės aktų registravimą, personalo valdymą, valstybės tarnautojų registrą, vietos savivaldos institucijų veiklą;
5.3. gerai žinoti Dokumentų rengimo, Dokumentų tvarkymo ir apskaitos taisykles;
5.4. mokėti dirbti kompiuteriu (Microsoft Office programų paketu).

III SKYRIUS
ŠIAS PAREIGAS EINANČIO DARBUOTOJO FUNKCIJOS

6. Šias pareigas einantis darbuotojas vykdo šias funkcijas:
6.1. sudaro civilinės būklės gimimo įrašus;
6.2. tvarko įstatymų nustatyta tvarka priskirtą registrą ir užtikrina reguliarų civilinės būklės įrašų perdavimą Gyventojų registro tarnybai, perduoda archyvinius duomenis;
6.3. vykdo užsienio valstybėje gimusių Lietuvos Respublikos piliečių vaikų gimimo apskaitą;
            6.4. išduoda pagal Konvenciją įvairiomis kalbomis gimimo išrašus iš civilinės būklės aktų įrašų;
6.5. registruoja gaunamus ir siunčiamus raštus, gyventojų prašymus dėl civilinės būklės aktų įrašus liudijančių išrašų, kopijų, nuorašų išdavimo, prašymus įregistruoti vaiko gimimą;
6.6. vykdo susirašinėjimą su įstaigomis ir gyventojais civilinės būklės aktų įrašus liudijančių išrašų, civilinės būklės aktų įrašų nuorašų ir kopijų  išdavimo klausimais;
6.7. vykdo gautų civilinės būklės aktų įrašų kopijų, nuorašų, archyvų ir teisėsaugos institucijų pažymų, užsienio valstybių civilinės metrikacijos įstaigų pagal teisines sutartis atsiųstų civilinės būklės aktų įregistravimo liudijimų ir jų vertimų apskaitą;
6.7. dalyvauja registruojant santuokas;
6.8. vykdo Metrikacijos ir gyvenamosios vietos deklaravimo informacinėje sistemoje (MGVD) gautų prašymų nagrinėjimą;
6.9. sudaro gimimo, santuokos sudarymo, santuokos nutraukimo, mirties, atkurtų civilinės būklės įrašų papildymo, pakeitimo, ištaisymo įrašų abėcėlines rodykles;
6.10. sega dokumentus į bylas pagal patvirtintą dokumentacijos planą;
6.11. sudaro laikino saugojimo bylų dokumentų naikinimo aktus; 
6.12. rengia ir teikia įrišimui civilinės būklės aktų  įrašus;
6.13. Apdoroja su personalo valdymu susijusią informaciją;
6.14. Rengia teisės aktų projektus dėl komandiruočių ir kitus su personalo valdymu susijusius dokumentus;
6.15. Tvarko valstybės tarnautojų duomenis Valstybės tarnautojų registre Valstybės tarnybos valdymo informacinėje sistemoje;
6.16. Vykdo kitas personalo administravimo veiklas;
6.17. Tvarko valstybės tarnautojų pažymėjimus (išdavimas, naikinimas);
6.18. Vykdo kitus nenuolatinio pobūdžio su struktūrinio padalinio veikla susijusius pavedimus.

IV SKYRIUS
ATSAKOMYBĖ

7. Šias pareigas vykdantis darbuotojas atsako:
7.1. už Lietuvos Respublikos įstatymų ir kitų teisės aktų laikymąsi, šiame pareigybės aprašyme nurodytų funkcijų  ir pareigų tinkamą vykdymą ir pavestų užduočių atlikimą laiku;
7.2. už netinkamą pareigų vykdymą įstatymų nustatyta tvarka.
                                             _______________________

Susipažinau
